Na temelju članka 26. Zakona o predškolskom odgoju i obrazovanju („NN“ 10/1997, 107/2007, 94/2013, 98/2019) Upravno vijeće Dječjeg vrtića Sisak Novi raspisuje

NATJEČAJ

za obavljanje poslova radnog mjesta

**ODGOJITELJA/ICE predškolske djece (M/Ž)** na određeno vrijeme za obavljanje poslova odgojitelja na 12 mjeseci, za vrijeme trajanja projekta „Vrtić po mjeri obitelji“ kodnog broja Ugovora UP.02.2.2.16.0014 odobrenog u sklopu poziva Nastavak unaprjeđenja usluga za djecu u sustavu ranog i predškolskog odgoja i obrazovanja; broj poziva UP.02.2.2.16 financiranog iz Europskog socijalnog fonda unutar operativnog programa Učinkoviti ljudski potencijali 2014. – 2020.

* 6 izvršitelja/ice

**UVJETI:**

Prema odredbama članka 24. i 25. Zakona o predškolskom odgoju i obrazovanju (NN 10/97, 107/07, 94/13, 98/19,57/22) i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u Dječjem vrtiću (NN br. 133/97.)

* stručni dodiplomski studij predškolskog odgoja, preddiplomski ili diplomski sveučilišni studij ranog i predškolskog odgoja ili srodni studiji, te studenti navedenih i srodnih studija.

S osobom koja ne ispunjava propisane uvjete za odgojitelja može se sklopiti ugovor o radu na određeno vrijeme, ne dulje od pet mjeseci unutar kojih se natječaj ponavlja za popunu radnog mjesta s osobom koja ispunjava propisane uvjete,a sukladno članku 26., stavak 5. i 6. Zakona o predškolskom odgoju i obrazovanju (NN 10/97, 107/07, 94/13, 98/19, 57/22).

Rok za podnošenje prijava je 8 dana od dana objave natječaja.

Uz zamolbu vlastoručno potpisanu potrebno je priložiti:

* životopis
* dokaz o državljanstvu
* dokaz o stručnoj spremi, završenoj školi (preslika diplome ili potvrda o stečenoj stručnoj spremi)
* uvjerenje o nekažnjavanju-uvjerenje nadležnog Općinskog suda da se protiv kandidata ne vodi kazneni postupak-ne starije od 6 mjeseci
* potvrdu kandidata da se protiv kandidata ne vodi prekršajni postupak-ne starije od 6

mjeseci od objave natječaja

- potvrda Centra za socijalnu skrb (prema mjestu stanovanja) da kandidatu nisu izrečene mjere iz članka 25.Zakona, ne starija od dana objave natječaj

- izjava kandidata o nepostojanju zapreka iz čl.25. Zakona za prijem u radni odnos

* dokaz o zdravstvenoj sposobnosti (potvrda obiteljskog liječnika)
* elektronički zapis o radno pravnom statusu (ispis iz evidencije HZMO-a-ne starije od mjesec dana)

Nije potrebno dostavljati original dokumente, jer se natječajna dokumentacija ne vraća. Izabrani kandidat/kandidatkinja dužni su prije sklapanja ugovora dostaviti original dokumentaciju.

Kandidati koji će se u natječaju pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu. Kandidat/inja koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017), članku 48. Zakona o zaštiti vojnih i civilnih invalida rata (Narodne novine, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 103/2003 i 148/2013), te članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/2013 i 152/2014), rehabilitaciji i zapošljavanju osoba s invaliditetom (Narodne novine, broj 157/2013 i 152/2014), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima. Da bi kandidat ostvario pravo prednosti pri zapošljavanju, osoba iz članka 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017) koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>. Za radna mjesta ravnopravno se mogu javiti osobe oba spola. Upravno vijeće zadržava pravo poništavanja i ponovnog objavljivanja natječaja.

Prijavom na natječaj kandidati su izričito suglasni da Dječji vrtić Sisak Novi može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (Narodne novine, broj 42/18).

**Zakašnjele prijave kao i prijave s nepotpunom dokumentacijom neće se razmatrati.**

Kandidati/kinje će biti obaviješteni o rezultatima natječaja u roku od 8 dana od dana izbora.

Prijave s potrebnim dokazima o ispunjavanju uvjeta predati osobno ili poslati poštom na adresu: Dječji vrtić Sisak Novi, Hrvatskog narodnog preporoda 33, 44010 Sisak sa naznakom „Natječaj za odgojitelja, na određeno vrijeme-na razdoblje od 12 mjeseci“.

Natječaj će se objaviti na mrežnim stranicama i oglasnoj ploči Hrvatskog zavoda za zapošljavanje i na službenoj stranici Dječjeg vrtića Sisak Novi.

Natječaj je otvoren **od 03.10.2022. do 11.10.2022. godine**